NaiveNeuron/SloPal huggingface dataset:
Andrejuvová, Anna, poslankyňa NR SR (2022-10-20):
Ďakujem veľmi pekne, pán predsedajúci. Kolegyne, kolegovia, dovoľte mi krátko predstaviť návrh novely zákona a ako v prvom čítaní, tak aj v druhom čítaní primárnym cieľom predkladaného návrhu zákona je efektívne znižovanie daňovej medzery zapojením širokej verejnosti do kontroly dodržiavania ustanovení zákona, čo bude mať vplyv na zvýšenie motivácie podnikateľov vydávať pokladničné bloky. Navrhovaným opatrením sa obyvateľstvu umožní získať finančný príspevok za úhradu dodaných tovarov a služieb určených vo všeobecne záväznom právnom predpise, ktorý bude vykonávať a určovať vláda. Príspevok bude možné po splnení zákonne stanovených podmienok získať po zaregistrovaní žiadateľa v mobilnej aplikácii prevádzkovanej finančnou správou, ktorá ho po vyhodnotení splnenia týchto zákonných podmienok poukáže žiadateľovi na účet vedený v banke alebo v pobočke zahraničnej banky v zákonom ustanovenej lehote. Návrh zákona je spolu predkladaný s ministerstvom financií. Zatiaľ toľko a potom sa hlásim prvá do rozpravy s pozmeňujúcim a doplňujúcim návrhom. Ďakujem.
Hrnčiar, Andrej, podpredseda NR SR (2017-12-12):
Ďakujem. Vyhlasujem všeobecnú rozpravu za skončenú. Chce zaujať stanovisko navrhovateľ, spravodajca? Nie je tomu tak. Prerušujem rokovanie o tomto bode programu. Pokračujeme prvým čítaním o návrhu poslankyne Natálie Blahovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Pani poslankyňa? Je alebo nie je? (Reakcia z pléna a krátka pauza pre neprítomnosť predkladateľky v sále.) Takže návrh zákona má tlač 716, návrh na jeho pridelenie na prerokovanie výborom je v rozhodnutiach č. 736 a 761. Dávam slovo poslankyni Natálii Blahovej, aby návrh zákona uviedla. (Rokovanie o návrhu poslankyne Národnej rady Slovenskej republiky Natálie Blahovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 716.)
Šimečka, Michal, podpredseda NR SR (2023-12-15):
Ďakujem veľmi pekne. Pán poslanec Hargaš.
Pellegrini, Peter, predseda NR SR (2015-03-11):
Pán predseda Duchoň.
Kollár, Boris, predseda NR SR (2023-05-24):
Ani ja som sa Szőllősa nenaučil. (Povedané so smiechom. Smiech v sále.)
Laššáková, Jana, podpredsedníčka NR SR (2014-11-25):
Návrh finančného...
Šimečka, Michal, podpredseda NR SR (2023-11-14):
Pán poslanec Jaroslav Mego.
Laurenčík, Milan, podpredseda NR SR (2022-03-15):
Ďakujem. Prosím, zaujmite miesto pre navrhovateľov. Ja teraz prosím spoločného spravodajcu predsedu výboru pre obranu a bezpečnosť pána poslanca Juraja Krúpu, aby podal správu o výsledku prerokovania návrhu vo výboroch, nech sa páči.
Galek, Karol, poslanec NR SR (2022-12-08):
Pán predsedajúci, prosím, dajte hlasovať o tom, že Národná rada prideľuje návrh zákona ústavnoprávnemu výboru a výboru pre hospodárske záležitosti a prerokuje návrh zákona. A gestorský bude hospodársky a prerokuje do, ktorý to prerokuje do 30. januára 2023. (Ruch v sále.)
Jílek, Rastislav, poslanec NR SR (2020-07-23):
Pán Richter, mňa zaujala časť, keď ste kritizovali pomoc, pomoc vlády pre podnikateľské subjekty. Ja ako člen hospodárskeho výboru aj s ďalšími kolegami sme navštívili podnikateľské subjekty aj veľkých zamestnávateľov. A títo, naopak, oceňovali túto pomoc, ktorá bola zo strany vlády. Pomoc bola rýchla, účinná. Takže myslím si, že tieto slová, ktoré ste tu povedali, že to nebola neschopná pomoc, sú ďaleko od pravdy. A títo zamestnávatelia, naopak, túto pomoc od vlády ocenili. Ďakujem.
Sopko, Miroslav, poslanec NR SR (2018-02-07):
Ďakujem za slovo, pán predsedajúci. Ja si myslím, že, neviem, či som dobre pochopil tú celkom výtku ohľadom toho, že tu niekto niečo obhajuje alebo neobhajuje. Povedzme si, ako to bolo na počiatku. Na počiatku bol problém zlého rozhodnutia okresného úradu v Bratislave. Namiesto toho, aby rozhodol v septembri, rozhodol až tesne pred Vianocami. Svojím rozhodnutím jednoznačne diskriminoval najmä cirkevné gymnáziá. To si jednoducho povedzme rovno, ako to je. A toto som hlavne kritizoval, ten spôsob, kedy na základe nám nejasných kritérií niekto rozhodol, ako rozhodol. A ak sa pozrieme aj na tabuľku v súčasnosti, koľko tried je schválených, tak vidíme, že cirkevné gymnáziá dostali len jednu jedinú triedu, ale máme tam šesť škôl, ktoré dostali až po dve triedy. Takže toto bolo hlavným predmetom mojej kritiky. Iste, táto diskusia je potrebná, pretože my musíme si jednoznačne povedať, čo ďalej urobíme pre deti, pre všetky deti, hlavne na základných školách. To nepopieram. Len poprosím všetkých kolegov, aby sme veľmi opatrne narábali my s dvoma pojmami, a to je integrácia a inklúzia. Integrácia totiž znamená, že síce my máme všetkých pokope, ale zároveň každý z nich je na čele alebo na, má také tričko, to určité svoje špecifikum, ktoré si so sebou nesie, či je to talent, alebo či je to nejaké znevýhodnenie. V prípade inklúzie žiadne nálepky ani tričká nie sú. Preto by som chcel všetkých poprosiť, my momentálne tu v parlamente fungujeme skôr systémom integrácie, to znamená, že sme tu síce všetci pokope, ale každý má nejaké to svoje stranícke tričko. Pokúsme sa aj pri tomto byť viac inkluzívni, to znamená, nevšímajme si to, kto ako za akú stranu je, ale nájdime spoločné najlepšie riešenia. Ďakujem.
P. Hrušovský, predseda NR SR: (2005-11-09):
(Hlasovanie. Predsedajúci neoznámil výsledok hlasovania. Výsledok hlasovania: 115 prítomných, 106 za, 3 sa zdržali, 6 nehlasovali.) Prosím ďalší návrh, pán spoločný spravodajca. J. Miklušičák, poslanec: Tým sme odhlasovali všetky návrhy, ktoré boli v spoločnej správe, teraz budeme hlasovať o pozmeňujúcom návrhu, ktorý predložil pán poslanec Gál. Pán predseda, prosím, dajte hlasovať.
Hlina, Alojz, poslanec NR SR (2013-09-18):
Ďakujem veľmi pekne. Pán predseda, ja vám chcem svojím spôsobom pomôcť. Prosím vás pekne, ukončite rozpravu o interpeláciách, lebo nakoľko zajtra je zase štvrtok a ja zas budem nútený tam stáť, zas sa budeme nejakým spôsobom doťahovať. Prosím vás, v dobrom vám radím, dajte návrh, však vám to vaši schvália, dajte návrh hlasovať o tom, že ukončujete bod interpelácie. Ďakujem.
Zmajkovičová, Renáta, podpredsedníčka NR SR (2012-07-26):
Ďakujem. Teraz dávam slovo spoločnému spravodajcovi z ústavnoprávneho výboru, poslancovi Ottovi Briximu, aby informoval Národnú radu o výsledku rokovania výborov a o tomto návrhu zákona, aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2017-03-30):
Týmto vyhlasujem všeobecnú rozpravu za skončenú. Pýtam sa, či chce zaujať teda stanovisko pán podpredseda vlády a minister vnútra. Áno. Nech sa páči.
Kočiš, Eduard, poslanec NR SR (2022-12-19):
Ďakujem pekne za slovo, pán predsedajúci. Finančné prostriedky, ktoré sú tak neekonomicky a doslova nonšalantne prelievané na ministerstve životného prostredia, sú krásne zakomponované aj tohto zákona. Pretože vy naozaj nejdete ľuďom nejakým spôsobom pomáhať, aby sa ten vidiek rozvíjal, aby ten vidiek bol konkurencieschopný voči mestu, práve naopak. Takýmto zákonom idete vidiek ničiť, idete vidiek vyľudňovať. A ja sa ďalej chcem len spýtať, akým spôsobom chcete dosiahnuť to, aby potravinová sebestačnosť na území Slovenskej republiky bola aspoň trošička možná. Keď idete obmedzovať drobných podnikateľov, drobných farmárov, drobných živnostníkov, ktorí majú ešte toľko ochoty a toľko sily v sebe, aby sa nejakou agroprodukciou alebo poľnohospodárskou produkciou zaoberali. Ďalej tu idete doslova a do písmena blúzniť a blázniť, že budete kontrolovať v krboch, v peciach, v komínoch a podľa vzoriek popola, podľa možno čiastočiek popolčeka, čo, kto, akým spôsobom a akým drevom kúri, čo vlastne do toho kotla, do tej krbovej vložky vlastne dáva. Pretože to je podľa vás najväčší problém znečisťovania ovzdušia na území Slovenskej republiky. Pán minister, v žiadnom prípade to nie je ten najväčší problém znečisťovania. Najväčším znečisťovateľom je, tak ako povedal v rozprave kolega Mazurek, sú rómske osady. A choďte sa tam niekedy pozrieť, ako títo naši spoluobčania odstraňujú káble, aby získali meď. Taký dym a taký smrad ste jednoducho ešte tuná v Bratislave nezažili, ako zažívame my na východe a severovýchode Slovenska. Aby sa dostali k medi z pračiek, jednoducho spaľujú celé práčky, celé ladničky, celé chladničky a tam je toľko polystyrénu, že ten dym nieže je čierny, ale ten dym je čiernočierny.
Vons, Peter, poslanec NR SR (2023-03-23):
Ďakujem. Výbor Národnej rady Slovenskej republiky pre hospodárskej záležitosti ma určil za spravodajcu k vládnemu návrhu zákona o civilnom letectve a o zmene a doplnení niektorých zákonov (letecký zákon), tlač 1460. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa podľa rokovacieho poriadku a legislatívnych pravidiel tvorby zákonov potrebné náležitosti. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 26. apríla 2023 a v gestorskom výbore do 28. apríla 2023. Pán predsedajúci, skončil som, otvorte, prosím, rozpravu.
Kaník, Ľudovít, poslanec NR SR (2011-10-19):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 4 spoločne s odporúčaním schváliť ich.
M. Číž, poslanec: (2003-06-17):
Z. Martináková, podpredsedníčka NR SR: Pán poslanec, ale kde je ten procedurálny návrh? (Potlesk.) Počas hlasovania ja nemôže dať hlasovať o procedurálnych návrhoch. (Potlesk.) Takže čakám na procedurálne návrhy. (Potlesk.) Pán poslanec Hopta. I. Hopta, poslanec: Ja plne podporujem a navrhujem v mene poslaneckého klubu KSS, aby sa o tomto bode ešte raz hlasovalo, pretože mnohí (smiech), nie, nesmejte sa. Mnohí boli uvedení poslednou vetou pani spravodajkyne do omylu. Podobne ako pán Maxon hovoril o tom, nemôžeme... Čiže jednoznačne dávam návrh, aby sa ešte raz o tomto návrhu hlasovalo. Z. Martináková, podpredsedníčka NR SR: Páni poslanci, dám ešte slovo tým poslancom, ktorí sú prihlásení. Potom vyhlásim prestávku a zvoláme poslanecké grémium. Pán poslanec Cabaj.
Bugár, Béla, podpredseda NR SR (2018-02-14):
Na vystúpenie pána poslanca s faktickými poznámkami siedmi. Pán poslanec Mazurek.
Baška, Jaroslav, poslanec NR SR (2014-12-11):
Podobne tiež, vážení kolegovia, členovia výboru pre obranu a bezpečnosť, zasadanie výboru bude o trinástej k ministrovi Počiatkovi a následne potom bude ďalší výbor k návrhu na vyslanie príslušníkov Ozbrojených síl Slovenskej republiky do operácie Resolute Support v Afganistane.
Šeliga, Juraj, poslanec NR SR (2023-06-27):
Ďakujem pekne. Sú rôzne prístupy a jeden z tých prístupov je posilňovať postavenie spotrebiteľa a zároveň byť natoľko rozumný, aby sme neničili podnikateľské prostredie. Toto je ten prístup. Argumenty, ktoré znejú týmto plénom alebo vôbec v diskusii, zneli aj pred pár rokmi, keď sa do zákona zavádzalo to, že spotrebiteľ môže uhradiť bez poplatku aspoň 20 %. My to dvíhame na 30 %, a to v dobe úplnej digitalizácie, aby každý mesiac mohol dať niekto mimoriadnu splátku pre tie IT systémy, nie je žiadny problém. V tom pozmeňujúcom návrhu, ktorý predložila pani kolegyňa, dokonca je posunutá účinnosť, aby tie inštitúcie mali viac priestoru na to, sa na to pripraviť, ale na konci dňa je to väčší komfort a keď to dnes už niektorý robia, čo viem, že robia, tak je to veľmi dobre. Akurát, že to je o tom, že akým spôsobom to nastavíme. Počúvam argumenty, že to vlastne nič nezmení. Tak keď to nič nezmení, tak sa toho vôbec netreba báť, len ukázať nejaký typ väčšieho komfortu, ktorý to ponúka spotrebiteľovi a najmä v ohľade na to, že stúpajú úrokové sadzby, tak v takom prípade je podľa mňa správne nechať ľuďom priestor lepšie si manažovať tie splátky a lepšie si nechať manažovať splátkový kalendár. Keď môžem dať každý mesiac, hoc aj po 50, 70, 100 eur, tak to dám, ak sa tak rozhodnem. Keď nemám, nedám a budem splácať iba riadne. To znamená, že to je operatívne opatrenie k lepšiemu manažmentu splátok a ten argument o tom, že idú stúpať úrokové sadzby, a to znamená, že banky si požičiavajú na dlhšie dopredu a im to nejakým spôsobom zmení to, koľko de facto, laicky povedané, zarobia na tom úvere. Ten neberiem, lebo za prvé, oveľa lepšie to majú nastavené a prepočítané, takže stratoví nebudú. Za druhé vôbec nie je taká drvivá väčšina ľudí, ktorá by teraz začala masívne splácať hypotéky a za tretie, že potom sa ale pozrime aj na to, kde tá debata už je dnes vo svete, akým spôsobom sa okresávajú bankové poplatky a akým spôsobom už štát reguluje to, čo všetko si banka môže účtovať. Ja tento návrh zákona vnímam ako taký, ktorý, opakujem, lepšie pomôže spotrebiteľom manažovať svoj splátkový kalendár a nie je to na úkor bánk, že by nejakým spôsobom zavádzal tvrdú reguláciu, ktorá ničí banky alebo ich vytláča, alebo niečo také, práve naopak. Ďakujem pekne za vystúpenie aj pozmeňujúci návrh.
Grečková, Lea, poslankyňa NR SR (2013-09-17):
Pán predseda, v rozprave vystúpilo päť poslancov, nepodali žiaden procedurálny návrh, preto, prosím, dajte hlasovať o tom, že sa Národná rada uzniesla prerokovať uvedený návrh zákona v druhom čítaní.
Blahová, Natália, poslankyňa NR SR (2011-02-08):
Pardon, to už sme mali. Takže pokračujeme pozmeňujúcimi návrhmi z rozpravy. (Reakcie z pléna. Prerušenie vystúpenia predsedajúcim.)
Obrimčáková, Bibiána, poslankyňa NR SR (2012-05-10):
Ďakujem pekne za slovo. Ja takisto si myslím, na rozdiel od vás, pán poslanec, pán exminister, že toto programové vyhlásenie jasne deklaruje, že školstvo je pre našu vládu prioritné. Myslím, že reforma, spomínaná reforma priniesla pre regionálne školstvo aj rad pozitívnych zmien, ktoré posunuli naše školstvo vpred aj napriek nedostatkom, o ktorých vieme a ktoré sa mali riešiť už za predchádzajúcej vlády. Po prvé, treba si uvedomiť, že reformu školstva si vyžadovala samotná doba, nakoľko celé regionálne školstvo bolo riadené všeobecne záväznými právnymi predpismi a vykonávacími predpismi z obdobia pred rokom 1989. A vy takisto veľmi dobre viete, že napríklad školský zákon bol 18-krát novelizovaný do roku 2007. K samotnému obsahu by som chcela podotknúť, že na jeho plánovaní sa zúčastňovali aj desiatky učiteľov, stovky učiteľov z celého Slovenska, nielen zamestnanci ministerstva. Nuž a v predkladanom programovom vyhlásení, myslím, že treba naozaj vysoko oceniť to, že sa zaoberá, a dosť podrobne, problematikou odborného vzdelávania v komplexnom pohľade a v systémovom riešení nedostatku kvalifikovaných zamestnancov v jednotlivých odvetviach nášho hospodárstva, čo považujem za výrazný posun v porovnaní s riešeniami predchádzajúcej vlády. Takisto držím palce pánovi ministrovi pri uskutočňovaní jeho zámerov a ja verím, že urobí všetko pre to, aby sa ďalší rozvoj výchovy a vzdelávania našej mladej generácie, čo najlepšie rozb... (Prerušenie vystúpenia časomerom.)
Šebej, František, poslanec NR SR (2015-06-18):
Ďakujem pekne. Pripomínam kolegom zo zahraničného výboru, že zahraničný výbor zasadne v miestnosti č. 30 o 12.00 hodine.
Laurenčík, Milan, podpredseda NR SR (2021-11-30):
Pani predsedníčka, môžete z miesta v rozsahu dvoch minút odpovedať na faktické poznámky, alebo teda môžete ísť k pultu, ale budete znova v rozprave, tým pádom budú môcť znova na vás reagovať, tak si vyberte. Nech sa páči, takže opäť do rozpravy pani predsedníčka.
Huba, Mikuláš, poslanec NR SR (2015-11-19):
Ďakujem pekne za slovo. Áno, aj ja fandím Budmericiam a som rád, že nakoniec ich nepostretol osud Moravian a ďalších nešťastných objektov. Vyzývam zároveň vládu a rezort kultúry, aby sa venoval aj týmto objektom, ako sú Moravany, keď už hovoríme o Budmericiach, tak naozaj je to voľná analógia, ktorú stretol, ale nepomerne horší osud a podľa mňa by bolo ideálne, keby štát urobil všetko pre to, aby vykúpil naspäť tento kaštieľ do štátnych rúk a keď to už nedokáže z rôznych príčin, tak aby efektívne donútil nových vlastníkov, aby naozaj ten stav pamiatky, ku ktorej sa dostali ako slepé kura k zrnu, aby uviedli do súladu so zásadami pamiatkovej starostlivosti, ako to vyplýva z pamiatkového zákona, kde vlastník, ako je známe, je povinný starať sa o dobrý stav pamiatky. Ja viem, že to je na dlhšiu diskusiu. Venoval som tomu nejednu interpeláciu. Takže nie som ľahostajný voči tejto téme. Viem, že to dnes nevyriešime, ale nedá mi nezareagovať na vystúpenie pána poslanca, keďže sa dotkol – a čiastočne aj kriticky – chátrajúcich pamiatok. Ale čo je úplne absurdné, je stav okolo pomaly, ale iste padajúceho novogotického kaštieľa v Rusovciach. Tá absurdnosť je podčiarknutá tým, že už niekoľko rokov podľa rozhodnutia súdu je to majetok štátu, (dúfajme, že definitívne) je v správe Úradu vlády Slovenskej republiky. Takže akékoľvek výhovorky, že tento kaštieľ nie je možné zachrániť, sa mi zdajú byť naozaj úplne absurdné a apelujem na kompetentných, aby konali... (Prerušenie vystúpenia časomerom.)
P. Hrušovský, predseda NR SR: (2005-03-16):
(Hlasovanie.) 134 prítomných, 116 za, 2 proti, 15 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o hazardných hrách. Otváram rozpravu. Do rozpravy sa, predpokladám, že pán poslanec Elsner, nehlási ani nikto z prítomných poslancov, preto vyhlasujem rozpravu za skončenú. Pristúpime k hlasovaniu o vládnom návrhu zákona o hazardných hrách so schválenými pozmeňujúcimi a doplňujúcimi návrhmi ako o celku s odporúčaním gestorského výboru schváliť. Hlasujeme, páni poslanci. (Hlasovanie.) 134 prítomných, 109 za, 3 proti, 21 sa zdržalo, 1 nehlasoval. Návrh sme schválili. Poprosím teraz pána poslanca Janiša, aby z poverenia pre výboru pre hospodárstvo, privatizáciu a podnikanie predložil návrhy hlasovaní k prerokúvanému návrhu vlády na vydanie zákona, ktorým sa mení a dopĺňa zákon č. 22/2004, zákon č. 128/2002 a zákon č. 284/2002, ktorý prerokúvame ako tlač 984. Nech sa páči.
S. Kahanec, poslanec: (2009-10-23):
Máme neustále problémy s tendrami, ktoré sa už opakujú a jeden za druhým prekrýva ten prvý a napriek tomu zo strany koalície nejaké tieto návrhy, ktoré tu boli, podnety zo strany opozície už opakovane sa v tomto návrhu nenašli. Tak preto som viac-menej sklamaný a čakám teda, ako dopadne opätovné predloženie návrhu za opozíciu tých bodov, ktoré by mali zlepšiť tento proces a priniesť aj zdroje pre štátny rozpočet. A to myslím, že v tomto sa zhodne ako pohľad z opozičnej strany, tak aj pohľad z koaličnej strany, keďže to tvrdí sám pán premiér. A chýba mi tu realita, aby v tomto návrhu a v týchto pozmeňujúcich návrhoch sa tieto veci aj doplnili zo strany koaličnej väčšiny. Lebo, bohužiaľ, často a dá sa povedať skoro vždy, návrhy zo strany opozície nie sú akceptované. Takže je to škoda. Ďakujem.
Matovič, Igor, poslanec NR SR (2010-09-07):
Pán Číž, povedali ste, že tým, že poviem, že pána predsedu Najvyššieho súdu považujem za karikatúru spravodlivosti, spochybňujem v podstate nezávislosť súdnictva. Ja si myslím, že práve pán Harabin je toho dôsledkom, že ľudia spochybňujú tú nezávislosť súdnictva. Ďalej sa snažím navodiť dojem, akoby som označil za karikatúru spravodlivosti sudcov Ústavného súdu alebo členov Súdnej rady. Ja som vyslovene a konkrétne menoval predsedu Najvyššieho súdu. Bohužiaľ, predsedu Najvyššieho súdu pána Harabina, že jeho považujem za karikatúru spravodlivosti. Ďalej ste sa snažili navodiť dojem, že my, koalícia, sme neumožnili vystúpiť práve tomuto spomínanému pánovi, ale zároveň vy a vaša členka vašej opozície pani Zmajkovičová, napriek tomu, že tu bola, nehlasovala za vystúpenie pána Harabina. Tak sa pýtam, ako o čo vám ide?
B. Bugár, podpredseda NR SR: (2003-12-03):
(Hlasovanie.) Prítomných 119 poslancov, za návrh 118, zdržal sa hlasovania 1. Konštatujem, že body zo spoločnej správy 1, 2 boli schválené. Nech sa páči.
Mikloško, Jozef, poslanec NR SR (2014-10-24):
Kratučko. Ja súhlasím s tým, že proste čo povedal... (Prerušenie vystúpenia predsedajúcim.)
Žitňanská, Jana, poslankyňa NR SR (2022-03-16):
Pán predseda, dajte, prosím, teraz hlasovať o jedinom pozmeňujúcom návrhu zo spoločnej správy, a to s odporúčaním gestorského výboru schváliť.
Novotný, Viliam, poslanec NR SR (2011-12-13):
Ďakujem pekne. Pán poslanec Ondruš, po mojom vystúpení ste ma nadnesene trošku prirovnali k boľševickému agitátorovi, keď som hovoril o tom, ako lekári vnímajú transformáciu, aj keď, verte mi, mám za sebou, keď som to dobre počítal, asi 40 hodín rokovaní s Lekárskym odborovým združením a desiatky hodín rokovaní s kolegami po celom Slovensku. Ale, prosím, toto je váš pohľad na vec, tak dovoľte, aby som sa aj ja vyjadril k vášmu vystúpeniu. Musím povedať, pán poslanec, že vy by ste sa uplatnili aj ako hovorca Lekárskeho odborového združenia, dokonca mám pocit, že miestami ste boli lepší ako pán predseda Kollár, taký konzistentnejší, uhladený. Naozaj veľmi krásne ste zhrnuli postavenie, stanoviská a záujmy Lekárskeho odborového združenia. Ďakujem pekne.
Nagy, József, minister životného prostredia SR (2011-10-18):
Ďakujem pekne. Vážený pán predsedajúci, vážené panie poslankyne, vážení páni poslanci, vládny návrh zákona o ochrane druhov voľne žijúcich živočíchov a o, voľne rastúcich rastlín reguláciou obchodu s nimi a o zmene a doplnení niektorých zákonov sa predkladá na základe Plánu legislatívnych úloh vlády Slovenskej republiky na rok 2011. Vláda Slovenskej republiky návrh zákona schválila dňa 21. septembra 2011. Predmetom zákona, ktorý bol pôvodne predložený ako novela zákona, je implementácia niektorých ustanovení nariadenia Európskej únie v oblasti obchodovania s výrobkami z tuleňov. Súčasne sa na základe poznatkov z aplikačnej praxe orgánov štátnej správy navrhujú vecné a formálno-právne úpravy za účelom odstránenia nedostatkov doteraz platnej právnej úpravy a spresnenie alebo zjednodušenie určitých oblastí platného zákona s cieľom zabezpečiť ich zrozumiteľnosť a jednoznačnosť pre adresátov, najmä pokiaľ ide o evidenciu rastlín a živočíchov. Vážený pán predseda Národnej rady, predsedajúci, vážení poslanci, verím, že navrhovaný zákon schválite do druhého čítania. Ďakujem.
Baránik, Alojz, poslanec NR SR (2017-06-20):
Ja by som si v krátkosti dovolil reagovať na, na kolegyňu Vaľovú. Viete, mne to riadenie ľudí, možno vás to prekvapí, ale... (Reakcia z pléna a prerušenie vystúpenia predsedajúcou.)
Kadúc, Miroslav, poslanec NR SR (2014-04-03):
Ďakujem, pán predseda. Poprosím vás, aby ste dali hlasovať o tom, že Národná rada prerokuje návrh zákona, návrh ústavného zákona v druhom čítaní.
Paška, Pavol, predseda NR SR (2012-09-18):
Hlasujeme o ňom. (Hlasovanie.) 145 prítomných, 65 za, 79 proti, 1 sa zdržal. Tento návrh sme neschválili.
A. Belousovová, podpredsedníčka NR SR: (2009-02-10):
Faktické poznámky na vystúpenie pani poslankyne Žitňanskej, pán poslanec Pelegrini, Štefanec, Ďuračka. Končím možnosť prihlásiť sa s faktickými poznámkami. Slovo má pán poslanec Pelegrini.
Mikloš, Ivan, podpredseda vlády a minister financií SR (2011-07-01):
Takže ďalší dôvod, ktorý znamená inú situáciu, aká bola pri prvej pôžičke, je ten, že dnes sme v Európskom finančnom stabilizačnom mechanizme. Sme tam a vstúpili sme tam rozhodnutím tejto Národnej rady a za zmluvu hlasovalo 140 poslancov a poslankýň, teda takmer všetci. A je našou povinnosťou v rámci tohto mechanizmu, ak príde žiadosť od ktorejkoľvek krajiny, o tejto žiadosti rokovať. Čiže my sme dnes v mechanizme, do ktorého sme vstúpili veľkou väčšinou vašich hlasov. Čiže v tom je ten zásadný rozdiel. A preto tie tvrdenia či už zo strany opozície alebo zo strany predstaviteľov strany SaS, že SDKÚ a iné krajiny dnes menia pozície a menia postoj, nie sú korektné a nie sú pravdivé. A ohradil by som sa proti nim. Teraz dovoľte vysvetliť teda, aká je situácia a v čom je ten zásadný problém a prečo nesúhlasím s tým návrhom uznesenia Národnej rady a stanoviska Národnej rady, ktoré predložila skupina poslancov SaS a SNS. Po prvé, treba povedať, že tá situácia je vážna nielen v Grécku a nielen pre Grécko a že dnes naozaj je nielen vážna situácia, ale že nemáme na výber z dobrých riešení. Máme na výber len zo zlých a ešte horších riešení, preto by sme mali rozhodovať... (Neustále hlasy v sále.)
Sulík, Richard, predseda NR SR (2011-03-24):
Prosím, hlasujte teraz. Opäť je potrebných 76 hlasov na schválenie. Dokým dobehnú hodiny, rád by som chcel cteným kolegom fotografom nejako trošku priblížiť myšlienku sa vhodnejšie obliekať, predsa len je tu Národná rada. (Potlesk.) A vidím, že keď nie je problém prísť s fotoaparátom a v saku, tak nemalo by to byť problémom ani pre ostatných. Nemusíte vždy chodiť na Sulíka oblečený. Že? Ďakujem vám, páni. (Smiech a potlesk v sále.) (Hlasovanie.) Z prítomných 139 poslancov hlasovalo 137 za, 1 sa zdržal, 1 nehlasoval. Národná rada vyslovila súhlas s touto zmluvou. Pani Blahová, nasleduje hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kanadou o mobilite mladých . Nech sa páči.
Hrnčiar, Andrej, podpredseda NR SR (2017-06-14):
Dobre, takže v tejto chvíli môžem prerušiť rokovanie o tomto bode programu. Nasledujúce dva body prepadávajú a strácajú poradie, nebudem ani čítať názvy zákonov, pán poslanec Rajtár tu nie je ani pani poslankyňa Kiššová, takže pristúpime k prvému čítaniu o návrhu poslancov Národnej rady Slovenskej republiky Petra Osuského, Ondreja Dostála a Anny Zemanovej na vydanie zákona, ktorým sa zrušuje zákon č. 175/1999 Z. z. o niektorých opatreniach týkajúcich sa prípravy významných investícií a doplnení niektorých zákonov v znení neskorších predpisov a o zmene zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona má tlač 603. Návrh na jeho pridelenie na prerokovanie výborom je v rozhodnutí č. 621. Dávam slovo poslancovi Ondrejovi Dostálovi, aby návrh zákona uviedol.
Palkovič, Michal, dočasne poverený minister zdravotníctva SR (2023-06-20):
Vážený pán predsedajúci, vážené panie poslankyne, vážení páni poslanci, predmetom návrhu zákona je definícia nekomerčného klinického skúšania s cieľom odstránenia bariér pre nekomerčné klinické skúšanie a zvýšená dostupnosť inovatívnej a bezpečnostnej liečby. V novele sa taktiež navrhuje úprava predpisovania humánnych liekov, zdravotníckych pomôcok a dietických potravín pri prepustení pacienta z ústavnej zdravotnej starostlivosti, ako aj v ambulantnej starostlivosti, kde hlavnou prioritou je zabezpečenie dostupnosti liečby pre slovenských pacientov. Ďalšou témou novely je rozšírená možnosť Ministerstva zdravotníctva Slovenskej republiky na vydanie povolenia na terapeutické a diagnostické použitie humánneho lieku pri ohrození života alebo pri riziku závažného zhoršenia zdravotného stavu na humánne lieky, ktoré sú predmetom žiadosti o registráciu alebo ktoré sú predmetom klinického skúšania, ako aj povolenie na terapeutické alebo diagnostické použitie lieku v rámci liečebného programu. Tieto zmeny by mali priniesť lepší prístup pacientov k liečbe inovatívnymi liekmi. Cieľom návrhu zákona je tiež opraviť niektoré nedostatky, ktoré vyplynuli z implementovania nariadení týkajúcich sa zdravotníckych pomôcok a diagnostických zdravotníckych pomôcok in vitro. Vážený pán predsedajúci, vážené pani poslankyne, vážení páni poslanci, žiadam vás o podporu predloženého návrhu. Ďakujem veľmi pekne.
Jurinová, Erika, podpredsedníčka NR SR (2014-06-27):
Ďakujem, pán navrhovateľ. Pán spravodajca, chcete sa vyjadriť? Nie. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Štefana Kuffu a Miroslava Kadúca na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1003. Návrh na jeho pridelenie na prerokovanie výborom je v rozhodnutí č. 1009. Dávam slovo poslancovi Štefanovi Kuffovi, aby návrh zákona uviedol.
Sulík, Richard, predseda NR SR (2011-02-01):
Ďakujem pekne. S faktickou poznámkou sa neprihlásil nikto. A vystúpi pani poslankyňa Vášáryová, ktorá bola písomne prihlásená v rozprave, nech sa páči.
P. Hrušovský, podpredseda NR SR: (2001-09-07):
Posledný v rozprave vystúpi pán poslanec Mikloško.
Gajdoš, Peter, minister obrany SR (2018-11-29):
Pani poslankyňa, ako teda nejaký zástupca, v tomto prípade minister obrany, som si zapísal uvedené otázky a odovzdám ich pani ministerke. Verím tomu, že je kompetentnejšia na ne odpovedať a určite vám odpovie, predpokladám, písomne. Ďakujem.
J. Vaľová, poslankyňa: (2008-10-30):
Najprv budeme hlasovať o bodoch 1 až 17, 19 až 30 a 32 až 34 zo spoločnej správy spoločne, s návrhom gestorského výboru schváliť.
P. Paška, predseda NR SR: (2009-06-30):
(Hlasovanie.) 134 prítomných, 23 za, 72 proti, 38 sa zdržalo, 1 nehlasoval. Tento bod sme neschválili.
Remišová, Veronika, poslankyňa NR SR (2018-10-23):
Týmto hlasovaním pán minister si robí šašov nielen teda z nás, z opozície, ale aj z celej odbornej verejnosti a z ľudí. My tu pol roka, ak nie rok diskutujeme o nejakom vládnom, o vládnom návrhu zákona, ktorý ide v nejakom rámci. Pozývate nás na rokovania, vyzývate nás, aby sme rokovali, my pripravujeme komplexnú novelu, komplexné pripomienky k vášmu návrhu, pripravujeme spoločný pozmeňovák, chodíme k vám na rokovania, celá odborná verejnosť sa zaoberá vaším návrhom a na poslednú chvíľu (reakcia z pléna), na poslednú chvíľu... (Prerušenie vystúpenia predsedajúcou.)
Pleštinská, Zita, poslankyňa NR SR (2022-09-21):
Ďakujem, pán predsedajúci. Vážený pán navrhovateľ, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 1186. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Pellegrini, Peter, predseda NR SR (2015-03-19):
Ďakujem. Pán poslanec Poliačik.
Marosz, Ján, poslanec NR SR (2016-12-07):
Vážený pán poslanec, ďakujem za vaše vystúpenie a ďakujem za to, že nazývate pravými slovami zločinecký komunistický režim. Zároveň vo vašom príhovore ste vyzývali na širokú diskusiu, aby sme sa zjednotili na pamätných dňoch Slovenskej republiky. Dovoľujem si povedať, že je to v súčasnosti ťažko realizovateľné, lebo tento parlament je tvorený koalíciou, ktorej predseda si nevšimol ani pád tohoto zločineckého komunistického režimu, a dá sa povedať, že jeho spolustraníci sú akýmisi ideovými pokračovateľmi tohto, tohto režimu, alebo teda mnohí z nich, takže sami sme to mohli vidieť, že akou formou aj oslavovali 17. november. Takže z tohto dôvodu to bude ťažké. Na druhej strane máme tu predstaviteľov iného, ktorí propagujú iný zločinecký režim, a to je teda fašistický režim, ktorí, s ktorými tiež k tomuto asi sa nebudeme mať o čom baviť. Takže zrejme teraz nie je ten správny, vhodný čas na to, na čo vyzývate, ale veľmi chcem poďakovať za to, že pravými slovami ste nazvali komunistický režim pomenovaním a správnym pomenovaním. Ďakujem.
Jurinová, Erika, podpredsedníčka NR SR (2015-11-24):
Ďakujem pekne, pani poslankyňa. Na vaše vystúpenie nie sú žiadne faktické poznámky. Dávam teda slovo ďalšiemu písomne prihlásenému rečníkovi do rozpravy pánovi poslancovi Novotnému.
P. Frešo, poslanec: (2008-06-25):
Čo sa týka ešte jednej veci, ktorá, to bola reakcia pána premiéra Fica na to, že v prvých chvíľach argumentoval, že nevznikla štátu žiadna škoda. Ja si myslím, že je to hlboké nepochopenie toho, o čom MiSi the Trading je. To nie je o tom, že vznikne škoda nejakému štátu, to je o nekalej súťaži. Je to o nekalej súťaži, trestá sa to všade na svete, niekde dokonca veľmi tvrdo. A ja si myslím, že tento druh úvah je rovnako nezodpovedný, ako keby niekto argumentoval pašerákovi, ktorý preváža cez Slovensko nejaký tovar, že vlastne Slovenskej republike nevznikla nejaká, dokonca v tomto prípade, keby mal zaplatené diaľničné známky, tak by možno vznikol aj nejaký malý zisk. Čiže myslím si, že pán premiér by naozaj mal vystúpiť a mal by sa nevyhýbať týmto situáciám a odpovedať presne, ako to s dohadovaním kurzu bolo deň po dni, hodinu po hodine. Ďakujem pekne.
Blanár, Juraj, podpredseda NR SR (2022-11-30):
Posledná faktická poznámka od pána poslanca Kuriaka.
Kollár, Boris, predseda NR SR (2022-11-30):
Ďakujem pekne. K pánovi poslancovi, musím zhodnotiť, že ako vždycky každý rok veľmi konštruktívne zhodnotenie rozpočtu a bez nejakých invektív. Takže vám chcem poďakovať za pekný príspevok. Teraz vystúpi pán poslanec Raši, nech sa páči.
Beblavý, Miroslav, poslanec NR SR (2012-02-03):
Ďakujem, ďakujem pekne, pán predsedajúci. Vážené kolegyne, vážení kolegovia, dovoľte mi, aby som uviedol hlasovanie k tlači 463. V rozprave vystúpili traja poslanci, k poslaneckým návrhom sa vyjadril aj minister školstva Eugen Jurzyca. Dovoľte mi najprv ako spoločnému spravodajcovi podať návrh na skrátenie lehoty o hlasovaní o dnes podaných pozmeňujúcich a doplňujúcich návrhoch, ktoré odzneli v rozprave. Pán predseda, dajte, prosím, hlasovať o skrátení lehoty.
Kollár, Boris, poslanec NR SR (2018-10-18):
Ďakujem pekne. Pán poslanec Baláž, vy ak túto hlúposť prijmete, tak tie ceny potravín pôjdu hore. A vy ste presvedčený, že nebudú rásť. Tak sa stavte o váš mandát, že keď tie ceny po tomto zavedení pôjdu, tak že položíte mandát, keď vzrastú ceny. Ja s vami do tejto stávky pôjdem tiež. Keď ste taký hrdina, tak sa postavte a povedzte, položím mandát, keď narastú ceny v týchto štyridsiatich vybraných reťazcoch. To neurobíte, lebo vám takto cvrká. Teraz ideme ďalej. Pán Bernaťák, vy chcete pomáhať týmto, vy chcete pomáhať slovenským výrobcom. Ale vy týmto neodborným návrhom zákona, ktorý ste takto neodborne pripravili, tak postihnete aj reťazec Starý otec. Starý otec je čisto slovenský reťazec, ktorý ponúka iba slovenské výrobky, a vy idete aj tento čisto slovenský reťazec so slovenskými výrobkami, idete postihnúť 2,5 percentami. Nehovorte, že nie! Áno, aj ten tam do toho spadne, pán Bernaťák. To znamená, že keď chcete hovoriť o odbornosti, tak si to pozrite a zmeňte to! Preto sa o tom bavíme, lebo je to strašne nedokonalý zákon, ktorý postihne aj našich slovenských výrobcov, výlučne slovenských výrobcov. Lebo tento reťazec Starý otec je, len so slovenskými výrobkami obchodujú. A teraz, pán Paška, ako keď si myslíte, že INESS alebo Klub 500, že sú to banda blbcov alebo hlupákov, ktorí nevedia napočítať, a všetci sa tuná tvárite odborne a že to sú potom hlupáci(?), keď dali jasné čísla, jasne pomenovali tržby, zisky, pomery, obraty štyridsiatich najväčších reťazcov, a keď zavediete túto daň a ony to premietnu do cien potravín, tak zdvihnú ceny potravín o 2,5 percenta. A keď to nezanesú, tak 36 z nich bude v strate, pardon, 34 z nich bude v strate, iba 6 bude v zisku. Tak mi povedzte, čo ste týmto vyriešili? Ja vám poviem čo, veľké gulové ste vyriešili. Bude, budú ľudia platiť väčšie potraviny. Jak tu sedím, budú, len si to neviete priznať, že ste blbosť... (Prerušenie vystúpenia časomerom.)
Hraško, Igor, poslanec NR SR (2015-10-06):
Ďakujem pekne aj mojim kolegom, aj ďalším za reakcie. Pán kolega Osuský, vy hovoríte o lenivosti alebo o hlúposti ľudí. Viete, ja by som to až takto extrémne nenazýval, pretože to vám ľudia môžu potom spočítať v tom vašom bilancovaní, ako ste to spomínali, mňa to trošku mrzí, že ste takýto ostrý slovník zvolili. Ale viete, ľudia majú existenčné starosti. Skutočne, mnoho ľudí na Slovensku má existenčné starosti, preto nemajú čas reálne sa zaoberať počúvaním reálnych rozpráv z Národnej rady a vypočujú si skutočne len to, čo im podsunú médiá. Takže prijímajú skreslené informácie. Týmto sú masírovaní. Takže vôbec by som to nebral na ľahkú váhu. Kolega Chren, my nerušíme kvórum, my ho len znižujeme, to si treba prečítať poriadne návrh, a okrem toho my sme sa inšpirovali Švajčiarskom, pretože ten ďalší zákon, ktorý opäť budem predkladať ja, hovorí o kampani. My sme mali pripravený aj taký rozsiahlejší návrh zákona, ale už teraz máte do toho kopec rečí a ten bol ešte extrémnejšie pre ľudí prijateľnejší ako tento, ktorý teraz predkladáme. Priznám sa, že určite by ten vôbec nebol prijatý, ale mal už aj prvky kampane pre a kampane proti. Toto sme zatiaľ do tohto návrhu nedali, ale pripravené to je do budúcnosti. Okrem toho ešte odporúčal by som si prečítať aj náš volebný program, lebo tam sa môžete inšpirovať, skutočne sa jedná o referendá, jedno je iniciačné a jedno je kontrolné. Takže tieto veci my máme dávno zapracované. No a kolega Martvoň, vy ste hovorili, že spochybňujem nejakú demokraciu? Ja som nikdy nespochybnil parlamentnú demokraciu, len som vám vytýkal vaše jednanie, väčšinové jednanie, a musím povedať, že vám to skutočne vyhovuje, keď ľudia nechodia voliť. Zoberme si, že vy máte svoje štruktúry, vy máte ľudí nastrkaných všade. To je vaše voličské kvórum, ktoré chodí vás voliť... (Prerušenie vystúpenia časomerom.)
Hattas, Marek, poslanec NR SR (2021-03-30):
Ďakujem veľmi pekne za slovo. Poslednou dobou tu naozaj máme veľmi veľa problémov samospráv, čo sa týka mestskej hromadnej dopravy. Je to cítiť nielen v samospráve, čo sa týka žúp, ale aj miest. Takže ja by som bol veľmi rád, keby sme mysleli aj na mestá a keby sme mysleli aj na tie situácie, kedy mestá majú uzavreté s dodávateľmi zmluvy, ktoré sú na tzv. EON-och, ekonomicky oprávnených nákladoch, aby sa, aby sa počítalo aj s touto možnosťou, keďže tam tiež vznikajú rôzne, rôzne problematické situácie, takže ja pevne verím, že ešte dopracujeme aj, aj túto časť v rámci EON-ov a, a vyriešime aj takúto komplikovanú situáciu, ktorá by mu v prípade možností tu mohla nastať. Jednoducho myslím si, že všetci, ktorí sú tu, tak chcú, aby, aby jednoducho jazdili, jazdila mestská hromadná doprava v našich, v našich mestách, v našich krajoch. To znamená, že, že treba sa pripraviť na, na rôzne situácie, ktoré, ktoré nastávajú pri verejných obstarávaniach, ktoré prebiehajú v jednotlivých samosprávach. Takže ja len ešte raz poviem, že aby sme mysleli aj na tie časti, alebo na tie mestá a samosprávy, ktoré majú dodávateľský vzťah založený na tzv. EON-och. Ďakujem.
Bugár, Béla, podpredseda NR SR (2016-11-24):
Ďalej vystúpi pán poslanec Mihál v rozprave. Nech sa páči, máte slovo.
Krúpa, Juraj, poslanec NR SR (2020-06-03):
Ďakujem. Vážený pán predsedajúci, dovoľte mi, aby som ako spravodajca predniesol správu Výboru Národnej rady pre obranu a bezpečnosť o výsledku rokovania návrhu, o prerokovaní návrhu na zmenu mandátu a na vyslanie príslušníkov ozbrojených síl Slovenskej republiky v rámci posilnenej Predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky. Výbor pre obranu a bezpečnosť ako gestorský výbor podáva Národnej rade túto správu. Predseda Národnej rady svojím rozhodnutím č. 103 z 20. mája 2020 pridelil návrh na prerokovanie zahraničnému výboru a výboru pre obranu a bezpečnosť. Oba výbory prerokovali návrh v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s týmto návrhom. Pán predsedajúci, skončil som, otvorte rozpravu, prosím.
Bugár, Béla, podpredseda NR SR (2011-07-11):
Na vystúpenie pána ministra s faktickými dvaja. Končím možnosť sa prihlásiť do faktických. Pán poslanec Petrák.
Tkáčová, Jarmila, poslankyňa NR SR (2011-05-18):
Ďakujem za slovo, pán predseda. Chcem podporiť tvrdenie kolegu Kaníka v tom, že Zákonník práce má vplyv na zamestnanosť, resp. na nezamestnanosť. Ja ju vnímam nielen priamo cez tvorbu nových pracovných miest, ale hlavne a najmä cez ochotu zamestnávateľov zamestnať ľudí v trvalom pracovnom pomere. V trvalom pracovnom pomere, nie na dohody alebo dokonca celkom bez zmlúv. Určite by nám ukázali grafy, keby sme ich mali k dispozícii, že po zmene Zákonníka práce Ficovou vládou, tak ako stúpala nezamestnanosť, určite stúpal aj počet dohodárov. A možno by stálo za to, kolega Kaník, takéto jedno porovnanie spracovať. Ja považujem za chybu, že sme už pri prvej novele Zákonníka práce pred pár mesiacmi nezrušili súbeh výpovede a odstupného. Ak firma nefunguje a musí prepúšťať pre stratu zákaziek, znamená to, že je v problémoch. A v tejto ťaživej situácii, ak musí prepúšťať, lebo nemá ani na mzdy, kde má vziať na odstupné? Ja určite podporím všetky zmeny, ktoré spružnia Zákonník práce a vnesú vyváženejší pomer do vzťahov medzi zamestnancom a zamestnávateľom.
Galko, Ľubomír, poslanec NR SR (2015-04-23):
Ďakujem pekne. No, ja len veľmi krátko. Musím povedať, pán predseda, že vaše vystúpenie bolo veľmi trápne. Zaujímala by ma len jedna vec, že či to vám skrslo vo vašej hlave, alebo či ste dostali na to tak isto pokyn, ako vaši kolegovia dostávajú. A chcem povedať, že myslím si, že nakoniec budete predsa len dôstojným nástupcom vášho predchodcu Pavla Pašku. Ďakujem pekne.
Hrnčiar, Andrej, podpredseda NR SR (2016-06-16):
Páni poslanci.
Dostál, Ondrej, poslanec NR SR (2021-05-06):
Vážený pán predseda, kolegyne, kolegovia v rozprave k uvedenému návrhu zákona vystúpila pani poslankyňa Hatráková a pán poslanec Lehotský. Obaja podali pozmeňujúce návrhy. Keďže uplynulo 48 hodín od ich podania, nie je potrebné skracovať lehotu podľa § 83 ods. 4 rokovacieho poriadku. Najprv pristúpime k hlasovaniu o pozmeňujúcich návrhoch zo spoločnej správy výborov. Budeme hlasovať spoločne o bodoch 1 a 2, gestorský výbor odporúča schváliť. Dajte, prosím, hlasovať, pán predseda.
Laššáková, Jana, podpredsedníčka NR SR (2014-12-04):
Na vystúpenie pána poslanca s faktickou poznámkou pán poslanec Muňko. Končím možnosť prihlásiť sa s faktickými poznámkami. Nech sa páči, pán poslanec.
V. Sopko, poslanec: (2002-01-29):
Poslanec Národnej rady Slovenskej republiky pán Rudolf Bauer oznámil listom z 15. januára 2002 predsedovi Národnej rady Slovenskej republiky, že podľa čl. 81 ods. 1 Ústavy Slovenskej republiky sa vzdáva mandátu poslanca Národnej rady Slovenskej republiky. Tento mandát vykonával od 3. novembra 1998 ako náhradník na neuplatňovaný mandát poslanca Národnej rady Slovenskej republiky Jána Figeľa. Mandát poslanca Národnej rady Slovenskej republiky Rudolfa Bauera zanikol 15. januára 2002. Podľa § 10 zákona Národnej rady Slovenskej republiky o rokovacom poriadku nastupuje náhradník. Podľa § 48 zákona Slovenskej národnej rady o voľbách do Slovenskej národnej rady náhradníka určí príslušná politická strana. Slovenská demokratická koalícia listom z 15. januára 2002 určila na neuplatňovaný mandát poslanca Národnej rady Ing. Jána Figeľa náhradníčku Mgr. Marcelu Pčolinskú. Pani Mgr. Marcela Pčolinská sa narodila dňa 31. júla 1953 v Nižnom Hrabovci, okres Vranov nad Topľou. Býva v Nižnom Hrabovci. Pracuje ako učiteľka v Strednom odbornom učilišti papierenskom vo Vranove nad Topľou. Je vydatá, má 4 deti. Mandátový a imunitný výbor Národnej rady na svojej 45. schôdzi 29. januára 2002 zistil podľa zápisnice Ústrednej volebnej komisie a jej súčastí, že určená náhradníčka na neuplatňovaný mandát poslanca Národnej rady Ing. Jána Figeľa je vedená v prehľade kandidátov, ktorí sa stali náhradníkmi príslušného politického subjektu. Mandátový a imunitný výbor Národnej rady preskúmal dodržanie podmienok predpísaných na nástup náhradníka. Preskúmal platnosť jej nastúpenia a nevykonávanie funkcií nezlučiteľných podľa čl. 77 Ústavy Slovenskej republiky s funkciou poslanca. Na základe uvedených skutočností navrhujem, aby Národná rada schválila uznesenie v tomto znení: „Národná rada Slovenskej republiky berie na vedomie 1. že podľa čl. 81 ods. 1 Ústavy Slovenskej republiky sa poslanec Národnej rady Slovenskej republiky Rudolf Bauer listom z 15. januára 2002 vzdal funkcie poslanca Národnej rady, ktorú vykonával od 3. novembra 1998 ako náhradník na neuplatňovaný mandát poslanca Národnej rady Jána Figeľa; jeho mandát zanikol 15. januára 2002, 2. že podľa § 10 zákona Národnej rady Slovenskej republiky o rokovacom poriadku Národnej rady Slovenskej republiky a podľa § 48 zákona Slovenskej národnej rady o voľbách do Slovenskej národnej rady na neuplatňovaný mandát poslanca Národnej rady Ing. Jána Figeľa nastupuje 29. januára 2002 podľa určenia Slovenskej demokratickej koalície náhradníčka pani Mgr. Marcela Pčolinská, 3. správu Mandátového a imunitného výboru Národnej rady Slovenskej republiky o zániku mandátu poslanca Národnej rady a o nastúpení náhradníka.“ Prosím, pán predsedajúci, dajte hlasovať o tomto návrhu uznesenia.
Sloboda, Radovan, poslanec NR SR (2022-03-22):
Ďakujem za slovo. Ono, jak som sa dozvedel, takže už je to tradičné na tom školskom výbore, že sa tam vedie kultivovaná diskusia. Určite na tom majú zásluhu všetci predsedovia – aj súčasní, aj predchádzajúci. A, Jožko, tomu, k tomu, čo som zmieňoval tie rebríčky, to sú jednoducho fakty, kde sa tie školy nachádzajú. To neni kritika toho, že by sa zle hospodárilo alebo nebodaj že by sám robili nejaké podvody, ale to je jednoducho prostý fakt. To je niečo podobné, ako keď športovec sa pripravuje na súťaž a robí, robí to tak, ako to vie. Tí jeho tréneri to robia tak, ako to vedia, tak ako sú zvyknutí, a príde potom ten športovec na súťaž, povedzme že napríklad na beh na sto metrov a skončí na ôsmom mieste. Proste jednoducho konštatovanie faktov. V takomto stave sa, žiaľ, to naše vysoké školstvo nachádza bez ohľadu na to teda, že ja som nikoho neobviňoval, že pácha nejakú nekalú činnosť. Ďakujem.
Bugár, Béla, podpredseda NR SR (2018-12-06):
A spoločnú správu? Nemáme tam žiadny?